Document ID: 31978R0171

KOMISSION ASETUS (ETY) N:o 171/78 annettu 30 päivänä tammikuuta 1978 vientituen myöntämisen erityisistä edellytyksistä tietyille sianliha-alan tuotteille
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 lokakuuta 1975 annetun neuvoston asetuksen (ETY) N:o 2759/75,(1) sellaisena kuin se on muutettuna asetuksella (ETY) N:o 367/76(2), ja erityisesti sen 15 artiklan 6 kohdan ja 22 artiklan,
ottaa huomioon vientituen myöntämistä ja sen määrän vahvistamisperusteita koskevista yleisistä säännöistä sianliha-alalla 29 lokakuuta 1975 annetun neuvoston asetuksen (ETY) N:o 2768/75(3) ja erityisesti sen 7 artiklan 3 kohdan,
sekä katsoo, että
maataloustuotteiden vientitukea koskevista yksityiskohtaisista soveltamissäännöistä 17 tammikuuta 1975 annetun komission asetuksen (ETY) N:o 192/75(4), sellaisena kuin se on viimeksi muutettuna asetuksella 2838/77(5), 8 artiklan 2 kohdassa säädetään, että tukea ei myönnetä silloin kun vietävät tuotteet ja tavarat eivät ole virheetöntä, kunnollista ja myyntikelpoista laatua,
on kuitenkin osoittautunut, että nämä vaatimukset eivät riitä tiettyjen asetuksen (ETY) N:o 2759/75 1 artiklan 1 kohdassa lueteltujen tuotteiden osalta takaamaan sitä, että vientitukea maksettaessa sovellettaisiin yhdenmukaisia edellytyksiä,
tästä syystä olisi yhteisön tasolla säädettävä täydentävistä tuotteiden keskimääräistä laatua vastaavista edellytyksistä, joiden perusteella vientituen maksamisen ulkopuolelle voidaan jättää laadultaan heikommat tuotteet,
on välttämätöntä säätää valvonnasta tämän asetuksen noudattamisen varmistamiseksi; aistinvaraisesti sekä fyysisin ja kemiallisin kokein suoritettavat pistokoetarkastukset näyttäisivät riittävän, kun lisäksi säädetään tukihakemukseen liitettävästä kirjallisesta ilmoituksesta, jonka mukaan kyseiset tuotteet täyttävät tässä asetuksessa säädetyt vaatimukset,
fyysisten ja kemiallisten tutkimusten yhtenäistämisen varmistamiseksi on tarpeen säätää tietyistä täsmällisesti määritellyistä analyyseistä,
sianliha-alan tuotteisiin teurastettua sikaa lukuun ottamatta sovellettavien maksujen laskemisessa käytettävistä kertoimista annetun asetuksen N:o 204/67/ETY ja yhteisestä tullitariffista annetun asetuksen (ETY) N:o 950/68 muuttamisesta 25 päivänä lokakuuta 1977 annetun komission asetuksen (ETY) N:o 2333/77(6) mukaan tariffinimikkeen 16.02 tarkistettu sanamuoto tuli voimaan 1 päivästä marraskuuta 1977; tätä uutta sanamuotoa olisi selkeyden vuoksi käytettävä samasta päivämäärästä alkaen vientituen myöntämisen erityisissä edellytyksissä,
lisäksi sellaisten muiden tuotteiden kuvausta, joille myönnetään vientitukea, sekä kyseisiä perusasetuksia koskevia viitteitä muutettiin; hallinnon yksinkertaistamiseksi olisi vientituen myöntämistä tietyille sianliha-alan tuotteille koskevista erityisistä edellytyksistä 1 päivänä joulukuuta 1969 annettu komission asetus (ETY) N:o 2403/69(7), sellaisena kuin se on viimeksi muutettuna asetuksella (ETY) N:o 2854/71, kumottava(8), ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Vientitukea myönnetään liitteessä I luetelluille tuotteille, sanotun kuitenkaan rajoittamatta yhteisön lainsäädännön muiden säännösten ja erityisesti asetuksen (ETY) N:o 192/75 säännösten soveltamista, ainoastaan silloin kun:
a) ne täyttävät liitteessä I määrätyt edellytykset
ja
b) viejä asetuksen (ETY) N:o 192/75 2 artiklan 2 kohdassa tarkoitettuja vientitullimuodollisuuksia täyttäessään ilmoittaa kirjallisesti, että kyseiset tuotteet vastaavat a alakohdassa tarkoitettuja edellytyksiä.
2. Tässä asetuksessa pidetään asetuksen (ETY) N:o 192/75 8 artiklan 2 kohdassa tarkoitettua virheetöntä, kunnollista ja myyntikelpoista laatua vastaavana tuotteena sellaista tuotetta, joka raaka-aineiden, tyydyttävissä olosuhteissa tapahtuneen valmistuksen ja pakkauksen osalta on tarkoitettu ja soveltuu ihmisravinnoksi.
2 artikla
1. Edellä 1 artiklassa tarkoitettujen edellytysten noudattamista valvotaan pistokokein seuraavasti:
a) aistinvaraisesti tarkastamalla,
ja
b) liitteessä II esitettyjen menetelmien mukaan suoritetuin fyysisin ja kemiallisin analyysein.
2. Jäsenvaltioiden on annettava komissiolle tiedoksi tämän asetuksen soveltamiseksi toteutetut toimenpiteet.
3 artikla
Kumotaan asetus (ETY) N:o 2403/69.
4 artikla
Tämä asetus tulee voimaan 1 päivänä helmikuuta 1978.
Sitä sovelletaan 1 päivästä marraskuuta 1977.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä tammikuuta 1978.

Labels: 0
3
17